Rrëfimi
Aleksandre Pato dëshiron të kthehet protagonist te Milani, por më parë do të mbyllë një nga sezonet më negative të karrierës duke luajtur me Brazilin në Lojërat Olimpike të Londrës. "Po punoj intensivisht dhe mendoj Olimpiadën", tha Pato i cili nuk luan që nga data 3 prill, ku gjatë ndeshjes me Barcelonën u dëmtua sërish në këmbën e majtë. "Vendimi për të luajtur në Barcelonë është marrë nga të gjithë, përfshirë edhe mua", tha sulmuesi, duke pohuar se "unë jetoj për futbollin".